Bihać
Store norske leksikon,Geografi,Verdens geografi,Europa,Bosnia-Hercegovinas geografi
Bihać er en by i den nordvestlige delen av Bosnia-Hercegovina, på en øy i elven Una. Byen har 56 261 innbyggere (2013).
Økonomi De viktigste næringsveiene er jord- og skogbruk. I byen, som er et handelssenter, er det også tekstilindustri. Historie Bihać ble først omtalt i 1260 som navn på stedets kloster. Byen var stadig omstridt under grensestriden med tyrkerne, som erobret Bihać i 1586. I 1878 ble Bihać en del av Bosnia. Republikken Bihać var for en kort periode i 1942 et fritt område, og byen var under andre verdenskrig hovedkvarter for partisanene.Etter utbruddet av Bosnia-krigen i 1992 var Bihać-området en muslimsk enklave omgitt av serbisk territorium. Byen ble utsatt for harde angrep av serbiske styrker i 1994–1995. Les mer i Store norske leksikon Bosnia-Hercegovina Bosnia-Hercegovinas historie